Miguel Francis

Miguel Francis (født 28. mars 1995) er en  friidrettsutøver fra Antigua og Barbuda som konkurrerer i sprintløp. Han representerte landet sitt på 200m i VM i friidrett 2015 i Beijing, der han ble slått ut i semifinaleheatet.Heat results IAAF. 26. august 2015.

 Idrettskarrière 
2014
Francis deltok i juniorklassen (U20) i Junior-CAC-mesterskapet i friidrett 2014 i Mexico, der han kom på 3.-plass på 200 meter, med tiden 21,00 sekunder.Tilastopaja Oy - CAC  Morelia  MEX  4 - 6 July Caribbean & Central American Junior Championships, besøkt 4. september 2015. Zharnel Hughes vant denne øvelsen, foran Johnathan Farinha. I junior-VM i friidrett 2014 nådde han semifinalen på 200 meter, men fikk der 18. beste tid med 21,29, og nådde dermed ikke finalen.IAAF - IAAF World Junior Championships 2014 - 200 metres men, besøkt 4. september 2015. I august deltok han på 4 x 100 meter stafett i Samveldelekene 2014, der Antigua og Barbuda kom på 7.-plass i finalen. 

2015
I IAAF World Relays 2015 i mai deltok Francis på Antigua og Barbudas lag på 4 x 100 meter stafett. De satte ny nasjonal rekord, med tiden 39,01, som var 14. beste tid, og de måtte derfor løpe i B-finalen, der de kom på 6.-plass.IAAF/BTC - 4 x 100 Metres (1 lap) Men - Final B, besøkt 4. september 2015. Han deltok også på 4 x 200 meter, men laget fullførte ikke løpet. 

Han satte personlig rekord på 100 meter i JAAA All-Comers Development Meet den 30. juni, med tiden 10,28, som holdt til 5.-plass.The Observer - Results & pictures of JAAA All-Comers Development Meet, besøkt 4. september 2015. I slutten av juni deltok han i det nasjonale mesterskapet i friidrett, der han løp 200 meter på 19,76 sekunder, og brøt 20-sekundersgrensen for første gang.SportsMax - A&B Athletics: Francis not phased by 19.76 burst, besøkt 4. september 2015. Denne tiden ble imidlertid ikke godkjent som offisiell personlig eller nasjonal rekord, fordi underlaget på Yasco Sports Complex ikke er offisielt godkjent av IAAF. Tiden ville i så fall vært den nest raskeste i verden hittil i sesongen. 

Han deltok i de Panamerikanske leker 2015, der han løp 200 meter. Der satte han nasjonal rekord i semifinalen, med 20,05, som var 3. beste tid i semifinalene. I finalen løp han på 20,20, som holdt til 6.-plass. I august deltok han også i VM i friidrett 2015 i Beijing. Der nådde han semifinalen på 200 meter, og var svært nær en finaleplass med tiden 20,14 i semifinalen - han hadde syvende beste tid i de tre semifinaleheatene, men kun de to beste i hvert heat pluss de to beste tidene gikk videre til finalen. Han deltok også på 4 x 100 meter, der laget forbedret den nasjonale rekorden til 38,01 i innledningsheatet, og kom på 6.-plass i finalen.  

 Referanser 

 Eksterne lenker 

  http://www.all-athletics.com/node/812917 

Kategori:Antiguanske sprintere
Kategori:Antiguanske mestere
Kategori:Deltakere for Antigua og Barbuda under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Antigua og Barbuda under VM i friidrett 2015
Kategori:Deltakere for Storbritannia under VM i friidrett 2019